**SUTIKIMAS DĖL KANDIDATŲ DUOMENŲ SAUGOJIMO**

**BENDROVĖS UAB „ACHEMPAK“ DUOMENŲ BAZĖJE**

Tam, kad galėtumėme saugoti Jūsų gyvenimo aprašymą, kartu su juo pateiktus dokumentus (jeigu tokie yra pateikti), asmens duomenis bei informaciją ir UAB „Achempak“ atsilaisvinus darbo vietai, atitinkančiai Jūsų kvalifikaciją, pakartotinai svarstyti Jūsų kandidatūrą ir pateikti Jums darbo pasiūlymą, mums reikia Jūsų sutikimo tvarkyti Jūsų asmens duomenis.

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*įrašykite savo vardą ir pavardę*), sutinku, kad UAB „Achempak“ tvarkytų ir saugotų mano gyvenimo aprašymą ir kartu su juo pateiktus dokumentus (jeigu tokie yra pateikti) bei juose įtvirtintus asmens duomenis.

Jūsų gyvenimo aprašymas ir kartu su juo pateikti dokumentai (jeigu tokie yra pateikti) bei juose įtvirtinti Jūsų duomenys būtų tvarkomi tik kandidatų į laisvas darbo vietas atrankos tikslais. Jūsų gyvenimo aprašymas ir kartu su juo pateikti dokumentai (jeigu tokie yra pateikti) bei juose įtvirtinti Jūsų duomenys būtų įtraukti į Bendrovės duomenų bazę ir, Bendrovėje atsilaisvinus darbo vietai, kuri atitiktų Jūsų kvalifikaciją, būtų svarstoma Jūsų kandidatūrą ir, priklausomai nuo svarstymo rezultatų, su Jumis būtų susisiekta ir pateikiamas darbo pasiūlymas.

UAB „Achempak“ įsipareigoja Jūsų duomenis tvarkyti teisėtai, sąžiningai ir skaidriai, laikantis teisės aktų nustatytų reikalavimų, tik šiame sutikime nustatytais tikslais, taip pat užtikrinti asmens duomenų saugumą, įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo ar/ir atsitiktinio pakeitimo, atskleidimo ir nuo bet kokio kito neteisėto tvarkymo.

Sutikimo galiojimo terminas – 3 metai.

Vadovaudamiesi Bendrojo duomenų apsaugos reglamento 13 straipsniu, pateikiame Jums šią informaciją, susijusią su Jūsų duomenų tvarkymu šio sutikimo pagrindu:

1. ***Duomenų valdytojas –*** UAB „Achempak“, buveinės adresas Jonalaukio k., Ruklos sen., LT-55296, Jonavos r., el. pašto adresas achempak@achempak.com .
2. **Atsakingo asmens už Taisyklių įgyvendinimo priežiūrą kontaktai** - el. pašto adresas achempak@achempak.com***,*** tel. Nr. 8-349-56970.
3. ***Duomenų tvarkymo tikslai –*** šiame sutikime nurodytus Jūsų asmens duomenis bus tvarkomi tik kandidatų į laisvas darbo vietas UAB „Achempak“ atrankos tikslais
4. ***Duomenų tvarkymo teisinis pagrindas –*** šiame sutikime nurodytų Jūsų asmens duomenų tvarkymo teisinis pagrindas – šis sutikimas;
5. ***Asmens duomenų gavėjai -*** šiame sutikime nurodyti Jūsų asmens duomenys gali būti perduoti:

5.1. duomenų tvarkytojams, kurie atlieka tam tikrus darbus ir teikia paslaugas Bendrovei (pvz., tarpininkai, kurie tvarko duomenis tam, kad sudaryti ir administruoti sutartis su klientais; informacinių technologijų bendrovės, kurios duomenis tvarko, kad užtikrintų informacinių sistemų kūrimą, tobulinimą ir palaikymą; bendrovės, kurios užtikrina pranešimų klientams siuntimą, teikia apsaugos ir kitas paslaugas, įskaitant teisės, finansų, mokesčių, verslo valdymo, personalo administravimo, buhalterinės apskaitos paslaugas);

5.2. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

5.3. kitiems asmenims tik su Jūsų sutikimu, jei toks sutikimas gaunamas dėl konkretaus atvejo.

Jeigu į šį asmens duomenų gavėjų sąrašą patektų ne Europos Ekonominės Erdvės valstybėje esantys asmens duomenų gavėjai, asmens duomenys perduodami tik į Komisijos sprendimu dėl tinkamo duomenų apsaugos lygio patvirtintas valstybes arba tik į valstybes, kurių atžvilgiu taikomos Bendrojo duomenų apsaugos reglamento 46 str. 2 d. ar 3 d., 49 str. 1 d. nustatytos apsaugos priemonės, su kuriomis turėtumėte galimybę susipažinti 1 – ame ir 2 – ame punkte nurodytais kontaktais.

1. ***Duomenų subjektų teisės.*** Informuojame Jus, kad turite šias teises: teisę prašyti, kad Jums būtų leista susipažinti su Jūsų asmens duomenimis ir juos ištaisyti arba ištrinti, teisę apriboti duomenų tvarkymą, teisę nesutikti, kad asmens duomenys būtų tvarkomi, taip pat teisę į asmens duomenų perkeliamumą. Šias teises galite įgyvendinti teisės aktų nustatyta tvarka.

Prašymai dėl teisių įgyvendinimo bendrovei turi būti pateikti raštu (įskaitant elektroninį formatą) taip pat turi būti įmanoma identifikuoti prašymą padavusio asmens bei duomenų subjekto tapatybę. Duomenų subjekto tapatybė nustatoma pagal tapatybę patvirtinantį dokumentą ar elektroninių ryšių priemonėmis, kurios leidžia tinkamai identifikuoti asmenį. Jei prašymą duomenų subjektas siunčia paštu ar per pasiuntinį, prie prašymo turi būti pridėta teisės aktų nustatyta tvarka patvirtinta duomenų subjekto asmens tapatybę patvirtinančio dokumento kopija. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir duomenų subjekto bei atstovo tapatybę patvirtinantį dokumentą, jeigu nėra kitų protingų būtų nustatyti atstovo ir duomenų subjekto tapatybių.

Dėl duomenų subjektų teisių įgyvendinimo, maloniai prašome kreiptis į duomenų apsaugos pareigūną 2 – ame punkte nurodytais kontaktais arba į UAB „Achempak“ 1 – ame punkte nurodytais kontaktais.

1. ***Teisė atšaukti sutikimą.*** Jūs taip pat turite teisę bet kada atšaukti šį sutikimą. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui. Sutikimą galite atšaukti susisiekus su duomenų apsaugos pareigūnu kontaktais, nurodytais 2 punkte, taip pat susisiekus su Bendrove 1 – ame punkte nurodytais kontaktais arba bet kokiu kitu Jums patogiu būdu.
2. ***Asmens duomenų saugojimo laikotarpis.*** Informuojame Jus, kad šis sutikimas ir jame nurodyti Jūsų asmens duomenys yra saugomas trejus metus nuo sutikimo atšaukimo, arba jo galiojimo termino pabaigos, arba nuo UAB „Achempak“ sprendimo nebetvarkyti asmens duomenų sutikime nustatytais tikslais priėmimo dienos. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų inspekcijos vykdomame tyrime, civilinėje, administracinėje ar baudžiamojoje byloje, ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.
3. ***Automatizuotų sprendimų priėmimai.***Informuojame, kad šie Jūsų duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą.
4. ***Skundų teikimas.*** Informuojame, kad Jūs turite teisę skųsti UAB „Achempak“ veiksmus (neveikimą) Valstybinei duomenų apsaugos inspekcijai ir teismui teisės aktų nustatyta tvarka, taip pat skųsti teismui Valstybinės duomenų apsaugos inspekcijos veiksmus (neveikimą).

Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parašas, data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_